



ที่ ศธ ๐๔๑๓๘/ว ๒๑๖๕ สำนักงานเขตพื้นที่การศึกษาประถมศึกษาศรีสะเกษ เขต ๑  
 ถนนรัตนวงษา อำเภอเมือง ศก ๓๓๐๐๐

๑๙ มิถุนายน ๒๕๖๑

เรื่อง ขอเชิญเลื่อนการประชุม

เรียน ผู้อำนวยการโรงเรียนที่เปิดสอนระดับชั้นมัธยมศึกษาตอนต้นทุกโรงเรียน


อ้างถึง หนังสือสำนักงานเขตพื้นที่การศึกษาประถมศึกษาศรีสะเกษ เขต ๑ ที่ ศธ ๐๔๑๓๘/ว ๒๑๓๐   
 ลงวันที่ ๑๕ มิถุนายน ๒๕๖๑

ตามหนังสือที่อ้างถึง สำนักงานเขตพื้นที่การศึกษาประถมศึกษาศรีสะเกษ เขต ๑ ได้จัดทำโครงการลูกเสือต้านภัยยาเสพติดในสถานศึกษาที่เปิดสอนระดับชั้นมัธยมศึกษาตอนต้น ปีงบประมาณ ๒๕๖๑ จำนวน ๗๐ โรงเรียน แบ่งเป็น ๒ รุ่น คือ **รุ่นที่ ๑** ประกอบด้วย อำเภอเมืองศรีสะเกษ อำเภอวังหิน อำเภอน้ำเกลี้ยง อำเภอพยุห์ จัดฝึกอบรมระหว่างวันที่ ๒๘-๓๐ มิถุนายน ๒๕๖๑ ณ โรงเรียนอนุบาลพยุห์ **รุ่นที่ ๒** ประกอบด้วย อำเภอกันทรารมย์ อำเภอ-โนนคูณ อำเภอยางชุมน้อย จัดฝึกอบรมระหว่างวันที่ ๒๐-๒๒ กรกฎาคม ๒๕๖๑ ณ โรงเรียนอนุบาลกันทรารมย์ โดยได้แจ้งเรียนเชิญคณะกรรมการดำเนินงานรุ่นที่ ๑ และรุ่นที่ ๒ และคณะวิทยากรเข้าร่วมประชุมในวันที่ ๒๐ มิถุนายน ๒๕๖๑ ความละเอียดแจ้งแล้วนั้น

สำนักงานเขตพื้นที่การศึกษาประถมศึกษาศรีสะเกษ เขต ๑ ขอแจ้งเลื่อนกำหนดการประชุมคณะกรรมการดำเนินงานทั้ง ๒ รุ่น และคณะวิทยากร จากเดิมวันที่ ๒๐ มิถุนายน ๒๕๖๑ ขอเลื่อนไปเป็นวันที่ ๒๒ มิถุนายน ๒๕๖๑ เวลา ๑๓.๓๐ น. ณ ห้องประชุมเพชร สำนักงานเขตพื้นที่การศึกษาประถมศึกษาศรีสะเกษ เขต ๑

จึงเรียนมาเพื่อพิจารณาดำเนินการต่อไป

ขอแสดงความนับถือ



กลุ่มส่งเสริมการจัดการศึกษา  
โทร. ๐๘๖-๔๖๑๖๔๗๓  
โทรสาร. ๐๔๕-๖๑๒๖๘๑  
ผู้ประสานงานโทร. ๐๘๗-๔๕๖๖๕๕๕